Elizabeth Tulloch Kembali Sebagai Lois Lane Dalam Siri ‘Crossover’ Crisis on Infinite Earths
Semasa di konvesyen San Diego Comic Con baru-baru ini, CW telah mengumumkan Tyler Hoechlin akan kembali membawa wataknya sebagai Clark Kent / Superman dalam siri ‘crossover’ terbaru berjudul Crisis on Infinite Earths. Bagaimanapun, penampilan Superman dalam siri ‘crossover’ tersebut bagaikan tidak lengkap tanpa kekasihnya, Lois Lane. Dalam perkembangan terbaru, Entertainment Weekly melaporkan pelakon Elizabeth Tulloch akan turut kembali membawakan wataknya sebagai Lois Lan dalam siri akan datang. Tulloch membuat penampilan pertamanya dalam siri “crossover” Elseworlds pada Disember tahun lalu. Dalam episod akhir, Lois mendedahkan kepada Clark bahawa dia mengandung dan mereka berdua kemudian menuju ke kota Argo sebagai persediaan melahirkan bayi. Menurut laporan dari EW, siri akan datang bakal menampilkan anak Clark dan Lane. Crisis on Infinite Earths akan mengabungkan keseluruhan francais Arrowverse yang terdiri daripada Arrow, The Flash, Supergirl, DC’s Legends of Tomorrow, dan Batwoman. Siri ini akan dibahagikan kepada dua bahagian dimana tiga episod akan bersiaran pada bulan Disember manakala dua lagi akan bersiaran pada Januari 2020. Arrow, The Flash, Supergirl, DC’s Legends of Tomorro Dalam finale ‘crossover’ Elseworlds yang lalu, Monitor (LaMonica Garrett) memberi amaran kepada wira tentang “Krisis” yang akan berlaku. Crisis on Infinite Earths turut dibintangi Brandon Routh yang akan memainkan dua peranan iaitu The Atom dan Superman, Jon Cryer sebagai Lex Luthor, Tom Cavanagh sebagai Pariah dan LaMonica Garrett sebagai Anti-Monitor